| Medaljeoversikt |
| --- |
| Friidrett |
| Konkurrerte for Polens flagg Polen |
| EM i friidrett |
| Bronse | 2010 Barcelona | 4 x 100 meter |
| U23-EM i friidrett |
| Bronse | 2007 Debrecen | 200 meter |
| Junior-EM i friidrett |
| Gull | 2005 Kaunas | 4 x 100 meter |

**Marta Jeschke** (født 2. juni 1986 i Wejherowo) er en polsk friidrettsutøver, som konkurrerer innen sprint.

Junior
------

Hun deltok ved Junior-VM i friidrett 2004 i Grosseto, der hun ble slått ut i semifinalen med tiden 24,51. Året etter deltok hun på det polske stafettlaget som ble junioreuropamestere på 4 x 100 meter. De andre tre på laget var Agnieszka Ceglarek, Marika Popowicz og Iwona Brzezinska. De polske jentene greide bare tredjeplass i kvalifiseringsheatet, med tiden 44,98, men løp på 44,65 i finalen, og vant foran Russland og Frankrike. Individuelt kom hun på femteplass på 100 meter, med tiden 11,86, 12 hundredeler fra bronsen. Hun deltok også på 200 meter, og ble der slått ut i semifinalen.

Ved U23-EM i friidrett 2007 fikk hun bronse på 200 meter, bak Julia Tsjermosjanskaja og Nelly Banco. Tiden hennes ble 23,42. Også på 4 x 100 meter stafett ble det bronse, sammen Paulina Siemieniako, Ewelina Klocek og Iwona Brzezinska.

Senior
------

Ved VM i friidrett 2007 deltok hun på det polske laget som kom på 8.-plass på 4 x 100 meter. 

Året etter deltok hun på 200 meter og 4 x 100 meter ved OL i Beijing. På 200 meter kom hun på 7.-plass i sitt kvalifiseringsheat med tiden 23,59, og gikk ikke videre. Sammen med Ewelina Klocek, Dorota Jedrusinska og Daria Korczyńska deltok hun også på 4x100 meter stafett. I første kvalifiseringsheat kom de på femteplass bak Belgia, Storbritannia, Brasil og Nigeria. Tiden deres på 43,47 sekunder var den nest beste tiden blant de som ikke ble direkte kvalifisert, og den syvende beste tiden av de 16 lagene som deltok. De kvalifiserte seg til finalen, der Jeschke ble erstattet med Joanna Henryka Kocielnik. I finalen ble de diskvalifisert.

I 2009 fikk hun sin første internasjonale medalje som senior, da hun fikk sølv i World Student Games. 

Hun vant bronse med det polske stafettlaget på 4 x 100 meter under EM 2010 i Barcelona, sammen Marika Popowicz, Daria Korczyńska og Weronika Wedler, der de satte ny polsk rekord med tiden 42,68. Individuelt gikk det ikke like bra, hun ble kvalifisert til semifinalen, men ble her slått ut. Tiden hennes på 23,36 var sesongbeste for henne, men holdt bare til 7.-plass i sin semifinale. Aleksandra Fedoriva vant til slutt gullet i denne øvelsen. 

Det polske stafettlaget under EM 2010.

Referanser
----------

1. 1 2  NBC Olympics - *Marta Jeschke* Arkivert 5. januar 2014 hos Wayback Machine. (besøkt 25. mars 2011)
2. ↑  European Athletics – Resultater junior-EM 2005 (PDF)
3. ↑  European Athletics – *Resultater U23-EM 2007*

Eksterne lenker
---------------

* (en) Marta Jeschke – Olympics.com Rediger på Wikidata

* (en) Marta Jeschke – Olympic.org Rediger på Wikidata

* (en) Marta Jeschke – Olympedia Rediger på Wikidata

* (en) Marta Jeschke – Sports-Reference (OL-resultater – arkivert) Rediger på Wikidata

* (en) Marta Jeschke – World Athletics Rediger på Wikidata

* (en) Marta Jeschke – Diamond League Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |